Legal Document

Category: 45

Text:
13. ΑΠΟΦΑΣΙΣ ΥΠΟΥΡΓΟΥ ΕΜΠΟΡ. ΝΑ ΥΤΙΛΙΑΣ Αριθ. 70099/1691 της 3/31 Μαΐου 1974 (ΦΕΚ Β΄ 572) Περί κυρώσεως συμφωνητικού «περί καταβολής Επιδόματος Εκτάκτων Συνθηκών» εις τους Πλοιάρχους και Πληρώματα των Μεσογειακών Φ/Γ πλοίων. Έχοντες υπ’ όψιν: 1.Τας διατάξεις του άρθρ. 5 του Α.Ν. 3276/1944 «περί Συλλογικών Συμβάσεων εν τη ναυτική εργασία» ως τούτο ισχύει σήμερον. 2.Το υπ’ αριθ. 394/27.3.74 κοινόν έγγραφον της Ενώσεως Μεσογειακών φορτηγών πλοίων και της Πανελληνίου Ναυτικής Ομοσπονδίας, δι’ ου υπεβλήθη ημίν προς κύρωσιν το υπογραφέν την 1ην .  Μαρτ. 1974, μεταξύ της πρώτης αφ’ ενός και της δευτέρας και των εις την δύναμιν ταύτης υπαγομένων κλαδικών οργανώσεων αφ’ ετέρου, Συμφωνητικόν περί χορηγήσεως επιδόματος εκτάκτων συνθηκών, αποφασίζομεν: Κυρούμεν το από 1ης Μαρτ. 1974 υπογραφέν Συμφωνητικόν μεταξύ των νομίμων εκπροσώπων της Ενώσεως Μεσογειακών Φορτηγών πλοίων αφ’ ενός και της Πανελληνίου Ναυτικής Ομοσπονδίας, και των εις την δύναμιν ταύτης υπαγομένων κλαδικών οργανώσεων αφ’ ετέρου, περί καταβολής επιδόματος εκτάκτων συνθηκών εις τους Πλοιάρχους και τα πληρώματα των Μεσογειακών Φορτηγών πλοίων από 501 κ.ο.χ. ή 801-4.500 T.D.W., του οποίου η ισχύς άρχεται την 1ην Μαρτ. 1974 και λήγει την 31ην. Μαΐου 1975. Η παρούσα μετά του κειμένου του κυρουμένου Συμφωνητικού δημοσιευθήτω δια της Εφημερίδος της Κυβερνήσεως. ΣΥΜΦΩΝΗΤΙΚΟΝ της 1ης Μαρτ. 1974 Μεταξύ αφ’ ενός της «Ενώσεως Εφοπλιστών Μεσογειακών Φορτηγών Πλοίων» και αφ’ ετέρου: 1)της Πανελληνίου Ναυτικής Ομοσπονδίας, 2)της Πανελληνίου Ενώσεως Πλοιάρχων πάσης τάξεως Εμπορικού Ναυτικού, 3)της Πανελληνίου Ενώσεως Μηχανικών Ε.Ν., 4)του Πανελληνίου Συνδέσμου Αξιωματικών Ασυρμάτου Θ.Α.Ξ., 5)της Πανελληνίου Ενώσεως Μηχανικών Μηχανών Εσωτερικής Καύσεως Ε.Ν., 6)της Πανελληνίου Ενώσεως Ναυτομαγείρων Ε.Ν. «Ο Άγιος Σπυρίδων», 7)της Πανελληνίου Ενώσεως Θερμαστών Θαλάσσης «Ο Στέφενσον», 8)της Πανελληνίου Ενώσεως Θαλαμηπόλων Ε.Ν., 9)της Πανελληνίου Ενώσεως Ναυτών Ε.Ν. 2.Εις τους Πλοιάρχους Α΄ τάξεως, Αξιωματικούς πάσης τάξεως και ειδικότητος και τους αντιστοίχως δοκίμους αξιωματικούς, καθώς και εις το κατώτερον πλήρωμα, συμπεριλαμβανομένων και των ανειδικεύτων ναυτικών, των ναυτολογουμένων επί Μεσογειακών Φορτηγών Πλοίων από 501 κ.ο.χ. ή 8014.500 τόννων D.W. χορηγείται από 1ης Μαρτ. 1974 επίδομα εκτάκτων συνθηκών εκ Λιρών Αγγλίας 15.00 κατά μήνα και ναυτικόν και δια τας τρεις κατηγορίας εξ απόψεως χωρητικότητος πλοίων. Διευκρινίζεται ότι το περί ου το παρόν επίδομα εκτάκτων συνθηκών χορηγείται δια την αντιμετώπισιν της αυξήσεως του κόστους διαβιώσεως των εν Ελλάδι διαβιούντων ναυτικών και οικογενειών των. 2.Του ανωτέρω εκτάκτου επιδόματος δικαιούνται οι κατά την 1ην Μαρτ. 1974 και εντεύθεν ναυτολογημένοι ή ναυτολογηθησόμενοι ναυτικοί της παρ. 1 του παρόντος. 3.Δια κλάσματα μηνός, το άνω επίδομα υπολογίζεται προς 0,50 της Λίρας Αγγλίας δι’ εκάστην ημέραν υπηρεσίας, του μηνός υπολογιζομένου εις 30 ημέρας. 4.Το ανωτέρω έκτακτον επίδομα, έχον τον χαρακτήρα όλως εκτάκτου παροχής, δεν αποτελεί αύξησιν μισθού ουδέ περιοδικήν παροχήν και κατ’ ακολουθίαν δεν συνυπολογίζεται εις τα πάσης φύσεως ποσοστιαία ή πάγια επιδόματα, αμοιβάς εκτάκτων εργασιών, υπερωρίας, αποζημιώσεις λόγω καταγγελίας της συμβάσεως ναυτολογήσεως, ναυαγίου, αδείας, ασθενείας ή εργατικού ατυχήματος ή μισθούς ασθενείας. 5.Το ανωτέρω έκτακτον επίδομα συμψηφίζεται εν όλω ή εν μέρει προς α)την διαφοράν μεταξύ του ύψους των μισθών των οριζομένων υπό των εν ισχύϊ Συλλογικών Συμβάσεων και των τυχόν συνομολογηθέντων δι’ ατομικών συμβάσεων μειζόνων μισθών και β)την τυχόν αύξησιν των μισθών δι’ υπογραφησομένων νέων Συλλογικών Συμβάσεων. 6.Η ισχύς τους παρόντος Συμφωνητικού, αρχομένη από 1 Μαρτ. 1974 λήγει την 31ην .  Μαΐου 1975. 7.Το παρόν συνετάγη εις τριπλούν, εξ ων ανά έν αντίτυπον έλαβον η Ένωσις Εφοπλιστών Μεσογειακών Φορτηγών Πλοίων και η Πανελλήνιος Ναυτική Ομοσπονδία το δε τρίτον θέλει κατατεθεί παρά τη αρμοδία Υπηρεσία του Υπουργείου Εμπορικής Ναυτιλίας και υπογράφεται.